[{"text_idx": "#000001", "text": "Soddost lahkumisest on mo\u0308o\u0308das kaheksa pa\u0308eva. Selleks korraks oli aeg Eglel, Hillevil ja Taanielil tagasi Eestisse so\u0303ita. Tiheda asustusega Soddost on hea vahelduseks so\u0303ita eemale, et kuulata enda mo\u0303tteid vo\u0303i lihtsalt omaette olla. Eestis oleme harjunud vaikusega ja oskame seda hinnata. Siinses kultuuris seda keegi ei mo\u0303ista."}, {"text_idx": "#000002", "text": "Meie tegemised Soddos on ko\u0303igepealt seotud o\u0303pilastega koolis. See ei va\u0308lista, et u\u0308hel pa\u0308eval vo\u0303ime sattuda olukorda, kus \u201cmeie endi tehtud head plaanid\u201d tunduvad va\u0308ga tu\u0308hised ning sel hetkel on esmalt hoopis midagi uut, mis ootab lahendust. Nii sattus olema ka 4aastase Mesnanatiga, kes oma emaga igal pa\u0308eval to\u0308o\u0308l kaasas oli, oodates aega, mil tal peanahk terveks saab ja haleda su\u0308damega valged nende perele riided ja kingad jagavad. Polnud lihtsalt vo\u0303imlik sellest perekonnast mo\u0308o\u0308da minna."}, {"text_idx": "#000003", "text": "Tohutu hunnik na\u0308ljaseid ja kaltsudes lapsi Soddo kraavides ei tekita muud tunnet, kui soovi lastele saia osta. Teha polegi midagi: u\u0308hiskond peab ootama aega, mil na\u0308hakse ligimese vajadusi. Sinnani tundub hetkel pikk tee."}, {"text_idx": "#000004", "text": "Hommikul la\u0308ksin kohe oma tavapa\u0308rasesse kohvikohta. Mesnanet oli juba ta\u0308naval ootamas. Na\u0308is, et ta oli oodanud sellest pa\u0308evast alates, mil me lahkusime. Jooksujalu tuli ta mu ko\u0303rvale istuma, kus harjumuspa\u0308raselt oma kohvi jo\u0303in. Kuna olime Soddost lahkudes emale ja\u0308tnud koti meie kasutatud riietega, tuli ka ema meid tervitama."}, {"text_idx": "#000005", "text": "Olin sel korral koos 10. klassi o\u0303pilase Johhannesega, kes aitas meid tu\u0308druku emaga teineteisele arusaadavaks teha. Johhannes on keskkoolis u\u0308ks parimatest o\u0303pialastest. Temagi oli isata ja teab seepa\u0308rast olukorra to\u0303sidust."}, {"text_idx": "#000006", "text": "Tahtsin tu\u0308druku majanduslikku olukorda oma silmaga na\u0308ha ja seepa\u0308rast palusin luba koduku\u0308lastuseks. Leppisime kohtumise kokku to\u0308o\u0308-ja koolipa\u0308eva lo\u0303puks. So\u0303ita tuli u\u0308sna kaugele, misto\u0303ttu la\u0308ks Johhannes taksot kauplema. Valge inimese so\u0303iduvahendi la\u0308hedusse jo\u0303udmisel kaob juhil tihti reaalsustaju ja tundub, et isegi ku\u0308sitava tasu suurusest pole mo\u0303nel juhil aimu."}, {"text_idx": "#000007", "text": "So\u0303iduks kulus umbes 15\u201320 minutit. Peatusime hetkeks poolel teel kooli la\u0308heduses, kus o\u0303pivad Mesnaneti kaks o\u0303de. Ema ka\u0308ib neil pa\u0308rast to\u0308o\u0308d alati ja\u0308rel. O\u0303ed liitusid meie so\u0303idukiga (bajaj on kolme rattaga Indias toodetud veok, kuhu mahub umbes viis inimest). Pikema otsa hind on 2 birri (8 eurosenti) u\u0308hele inimesele. Ema ei kasuta loomulikult kunagi so\u0303iduvahendit ning jo\u0303uab oma hu\u0308tini vahetult enne pimedat."}, {"text_idx": "#000008", "text": "Selles peres on neli last. Va\u0308ike 7aastane vend oli kuskil ma\u0308ngimas, teda me ei kohanud. See, mida na\u0308gin, ei u\u0308llatanud mind. Vajalik oli vaid kinnitus, et tegemist on perekonnaga, kes on kaotanud u\u0308he vanematest ja elavad kehvades tingimustes."}, {"text_idx": "#000009", "text": "Puidu karkassi u\u0308mbert oli vihmaperiood uhtunud a\u0308ra savi. U\u0308hel ku\u0308ljel olid seinast ja\u0308rel ainult toikad. Katuse all oli toigastest ja okstest ehitatud ase. Voodiks laotatud okstele oli kohati peale laotatud natuke pappi. Sellel magas kogu pere, sest katuse all oli ainult u\u0308ks ruum ja rohkem polnud ka oksahunnikuid. Mul polnud isegi ku\u0308simusi, mida ku\u0308sida."}, {"text_idx": "#000010", "text": "Palusin emal ja\u0308rgmisel pa\u0308eval tu\u0308drukute koolist paberid tuua, et nad saaksid uuel veerandil alustada Chora koolis. Kooli vahetus annab lastele vo\u0303imaluse edaspidi va\u0308hemalt to\u0308o\u0308 saada. Juhul, kui senine o\u0303ppimine on o\u0303ppevahendite puudumisel olnud keerukas, oli u\u0308ks mure perel nu\u0308u\u0308d va\u0308hem."}, {"text_idx": "#000011", "text": "Olukord oli ro\u0303o\u0303muks nii emale kui ka mulle, sest vo\u0303rreldes eelmiste aastatega, oli sel o\u0303ppeaastal va\u0308ljakukkunuid rohkem. Meie kohtumine va\u0308ikese Mesnaneti kaudu, muudab selle pere elu ta\u0308ielikult, sest ko\u0303ik need jalano\u0303ud, kasutatud riided, koolivormid, kotid, vihikud, ra\u0308a\u0308kimata o\u0303ppemaksust, u\u0308letaksid mitmekordselt pere terve aasta eelarve."}, {"text_idx": "#000012", "text": "Etioopia naiste haridus piirdub heal juhul viie-kuue klassiga. Riigikoolis omandatud algharidusega on naistel to\u0308o\u0308d leida va\u0308ga keeruline. 20 aastat tagasi oli lugu aga veelgi komplitseeritum: enamik tu\u0308drukuid ei jo\u0303udnudki kooli. U\u0308ksikemade olukorda on va\u0308ga raske kirjeldada. Mehe surma ja\u0308rgsel ja\u0308a\u0308b naine u\u0308sna tihti ta\u0308navale, sest ta ei oska oma pere toitmiseks midagi teha."}, {"text_idx": "#000013", "text": "O\u0303pilastel, kes elavad asendusperedes, tuleb magamisase to\u0308o\u0308ga va\u0308lja teenida. Keegi ei taha tegemata koolito\u0308o\u0308dest midagi kuulda. Heade tulemustega kuuendasse klassi jo\u0303udes on o\u0303pilasi, kes jagavad kahekesi 4-5 ruutmeetri suurust toakest, makstes 10 eurot kuus renti. Selleks aga on vaja pesta pesu vo\u0303i teha muud lihtsamat to\u0308o\u0308d. Koolis ka\u0308imine ja\u0308a\u0308b vahel siiski teiseja\u0308rguliseks, sest tu\u0308hja ko\u0303huga pole ka o\u0303ppimine vo\u0303imalik."}, {"text_idx": "#000014", "text": "Seitsme aasta tagused mured on asendunud uutega. Suuremates klassides ja\u0308a\u0308vad so\u0303elale vaid need, kel on va\u0308hemalt u\u0308ks hooldaja, kellel on kodu, toitu ja ku\u0308u\u0308nla ostmiseks raha. Heade tulemusteni jo\u0303udmiseks ja nende hoidmiseks ei jagu ainult valgel ajal o\u0303ppimisest. Mitmete o\u0303pilaste po\u0303lenud ripsmed ku\u0308u\u0308nlavalgel o\u0303ppimisest on sellest ko\u0303ige ehedam na\u0308ide. Kohalikud teavad, et raskest olukorrast on vo\u0303imalik va\u0308lja tulla ainult la\u0308bi hariduse."}, {"text_idx": "#000016", "text": "Istun igal hommikul meie hotelli ko\u0303rval. Kohas, kus pole lauda, vaid Hiina sinised taburetid ja laua asemel betoonile peale to\u0303mmatud triibuline vakstu. Olnud kahe na\u0308dala jooksul siin-seal erinevat kohvi proovinud, leidsin siinse parima olevat."}, {"text_idx": "#000017", "text": "Minust eemal, posti najal, seisis imearmas tu\u0308druk, T-sa\u0308rk peas.Ta oli umbes 3-4 aastane. Tundus, et ta proovib oma mahaaetud juukseid varjata. Murdsin oma saia pooleks, et temaga seda jagada."}, {"text_idx": "#000018", "text": "U\u0308llatavalt sain vastuseks eitava na\u0308puviibutuse ja amhaari keeles \u201cSo\u0308o\u0308!\u201d See on esmakordne, mil ta\u0308naval hulganisti kerjavate laste vahel, keeldub u\u0308ks laps ta\u0308iskasvanu pakutavast saiast."}, {"text_idx": "#000019", "text": "Lapse teravas pilgus oli hoolimist ja kasvatuse viisakust."}, {"text_idx": "#000020", "text": "Kutsusin ta enda ko\u0303rvale istuma. Ku\u0308sisin, kas ta tahab teed ja lo\u0303puks saingi oma kehvemat sorti hommikueinet jagada."}, {"text_idx": "#000021", "text": "Kogu va\u0308limus ra\u0308a\u0308kis va\u0308ga vaesest lapsest, kuid aplust selles so\u0308o\u0308mises polnud. Lisaks ei suutnud ma mo\u0303ista, kuidas vo\u0303i kes oli teda o\u0303petanud selliselt ka\u0308ituma."}, {"text_idx": "#000022", "text": "Ja\u0308rgmisel hommikul vo\u0303tsin kaasa kootud mu\u0308tsi, et saaksin tu\u0308druku peas oleva sa\u0308rgi mu\u0308tsi vastu vahetada. Arvasin, et tal olid ta\u0308id ja pea oli seeto\u0303ttu paljaks aetud. Kutsusin ta enda ko\u0303rvale, et mu\u0308tsi pa\u0308he aidata."}, {"text_idx": "#000023", "text": "Ootamatud olukorrad on siin igapa\u0308evased. Selle lapse na\u0308ost ei lugenud ma midagi, mis viitaks pildile, mida ma tolmust kolletunud sa\u0308rki eemaldades leidsin. Infektsioonist puretud nahka oli pealael va\u0308he ja\u0308rgi ja puudu olid vaid to\u0303ugud, mis ma\u0308da ja lahtise haava, mustuse seest puudusid. Mu\u0308tsi, mille ma hotellist olin kaasa vo\u0303tnud, pa\u0308he panna polnud vo\u0303imalik."}, {"text_idx": "#000024", "text": "Kuigi see ra\u0308pase sa\u0308rgi eemaldamine vo\u0303ttis korraks jalad no\u0303rgaks, palusin siiski luba peast pilt teha. Selliseid olukordi on palju ja kindlasti polnud see elu-surma ku\u0308simus. Arsti juurde viia last ei saa, sest siis ilmub kliinikusse kogu Soddo ta\u0308vanarahvas ja pole no\u0303us sealt enne lahkuma kui tervis ka\u0308es. Vo\u0303i blokeerivad minu liikumise ta\u0308naval. Igas ootamatus olukorras on vaja to\u0303siselt kaaluda sealse kultuuri keerdka\u0308ike, mis meile aga kohati nii jaburad tunduvad, et lihtsam oleks silmad kinni ka\u0308ia ja neid mitte na\u0308ha."}, {"text_idx": "#000025", "text": "Sain kohalikelt teada, et tu\u0308druku ema to\u0308o\u0308tab siinses so\u0308o\u0308gikohas koristajana. Ku\u0308sisin emalt, kas arsti juurde ei tahaks minna? Vastuseks sain \u2013 no power."}, {"text_idx": "#000026", "text": "Vahepeal oli Hillevi haigestunud malaariasse. Olin seepa\u0308rast mo\u0303ned pa\u0308evad oma kohvi joomise vahele ja\u0308tnud. Etioopia kultuuris ei ja\u0308eta haiget kunagi u\u0308ksi."}, {"text_idx": "#000027", "text": "Istusin voodis tema ko\u0303rval ja vahtisin meie toa laual olevat 1,5 liitrist mahla. See mahl meenutas mulle seda tu\u0308drukut."}, {"text_idx": "#000028", "text": "Etioopiasse eksporditud mangomahl, mille hind on sama suur kui selle va\u0308ikese tu\u0308druku ema poole kuu palk. Mahla to\u0303i kohalik arst, kes soovitas kohalikku mahla mitte juua. See mahl aga seisab laual, justkui mingi punane tuli, meenutamaks lugu sellest tu\u0308drukust, kelle ema pole iial jo\u0303udnud osta oma lastele muna. Meile Hilleviga see mahl aga ei maitse \ud83d\ude41"}, {"text_idx": "#000029", "text": "Ja\u0308rgmine pa\u0308ev oli Hillevi juba jalul. Ku\u0308ll mitte asjaajamiseks koolis, ku\u0308ll aga liikus. Kahe pa\u0308evaga oli haigus ravitud ja taastumine ei kestnud u\u0308le kolme pa\u0308eva."}, {"text_idx": "#000032", "text": "Valime nautida head so\u0308o\u0308ki, kuigi tegelikult on see meile kahjuks. Kutsun koju oma armsaid so\u0303pru, mitte neid, kellel puudus ka\u0308es. Eestis elan ma just sellist elu. Unustades selle, kui va\u0308he on vaja, et ma\u0308rgata. Unustame isegi paluda, et me saaksime olla muutusel va\u0308ike so\u0303rm, ra\u0308a\u0308kimata ka\u0308est."}, {"text_idx": "#000033", "text": "Loen minagi ju iga pa\u0308ev Piiblist tarka o\u0303petust. Soovin, et ma pa\u0308riselt ei kaotaks na\u0308gemist ja lo\u0303puni ei laseks paadutada oma su\u0308dant, kuhu tegelikult mahuks tohutu kogus armastust, mida aina jagada."}, {"text_idx": "#000035", "text": "Melesse oli ro\u0303o\u0303mus poisike, kes su\u0308ndis armastava pere keskele. Ta isa oli teistkordselt abielus ja ema esimest korda. Melesse armastas koduku\u0308la punase saviga kaetud ta\u0308navatel ma\u0308ngida ka\u0308ttesaadavast materjalist kokkuveeretatud jalgpalli nii et tolmupilved u\u0308lal ning vo\u0303istelda naabripoistega osavusma\u0308ngudes.\nU\u0308hel pa\u0308eval ja\u0308i aga Melesse haigeks ja mitte lihtsalt, vaid lastehalvatusse. Selle tulemusel kaotas u\u0308ks ta jalgadest liikumisvo\u0303ime. Puuet peetakse Etioopias needuseks vo\u0303i karistuseks vanemate pattude eest. Seega puuetega inimesi ha\u0308benetakse ja sageli hoitakse neid kui loomi teiste inimeste eest varjul. Melesse ei tahtnud endale sellist saatust, ta teadis, et selleks, et liikuda, vajab ta karke, sest kohalikust materjalist tehtud murdusid kiirelt."}, {"text_idx": "#000036", "text": "Poiss oli kuulnud, et Soddo Christian Hospidalis on talle vajalikud kargud olemas. Ta kauples end u\u0308he sinnaso\u0303itva so\u0303iduki katusele ja jo\u0303udiski o\u0303nnelikult haigla ukse taha. Aga sinna sisse saamine polnudki nii kerge, kui ta arvanud oli. Kuna ta oli so\u0303idust ra\u0308pane, ei no\u0303ustunud valvur teda haigla territooriumilegi laskma. Melesse oli aga sihikindel ja otsustas, et ei la\u0308he enne koduku\u0308lla tagasi, kui on kargud saanud. Pa\u0308eval korjas ta raha kerjates ja ikka ja ja\u0308lle u\u0308ritas ta sisse saada, kuid tulutult."}, {"text_idx": "#000037", "text": "Siis u\u0308hel pa\u0308eval na\u0308gi ta haigla hoovis valget inimest ja hu\u0308u\u0308dis va\u0308ravavahi poole po\u0308o\u0308rdumise asemel teda. Poiss kutsutigi sisse ja lisaks karkudele tehti talle ka operatsioon. Poisi pere oli ilmselt tundnud kergendust poisi lahkumisest ja ei tundnud tema vastu mingit huvi. Kuigi Etioopia traditsioonis on haiglas olevat inimest toetamas tavaliselt kogu pere, veetis poiss kolm kuud haiglas uhkes u\u0308ksinduses. Kui operatsioonist taastumise aeg mo\u0308o\u0308dus, kauples ta end veel veidikeseks haiglasse, sest teadis, et kodus teda ei oodata. Lo\u0303puks tuli siiski aeg koju minna. Kohalik arst u\u0308tles talle enne, kui ta lahkus: \u201ePalveta, et leiaksin sulle to\u0308o\u0308, ja tule kolme kuu pa\u0308rast kontrolli, loodame, et selleks ajaks on mul sulle midagi.\u201c"}, {"text_idx": "#000038", "text": "Kui Melesse kolm kuud hiljem haiglasse naases, saigi ta to\u0308o\u0308d arstide inventari desinfitseerijana. Etioopias on 84 dialekti ja u\u0308hine keel amhara, arstid aga mo\u0303istsid vaid inglise keelt. Poiss otsustas endale helge tuleviku kindlustamiseks selle a\u0308ra o\u0303ppida. Tema esimesed konarlikud katsetused ra\u0308a\u0308kida leidsid teiste kohalike to\u0308o\u0308tajate halvakspanu. O\u0308eldi, et a\u0308ra sega arste, kui sa ra\u0308a\u0308kida ei oska. Melesse teadis aga, et koos Jumalaga on ta tugev ning ta u\u0308tles: \u201eMa saan olema see, kes sulle kolme aasta pa\u0308rast inglise keelt amhara keelde to\u0303lgib.\u201c Talle anti tema usu kohaselt."}, {"text_idx": "#000039", "text": "Ta\u0308naseks pa\u0308evaks on Melessest saanud 27-aastane puuetega inimeste eluja\u0308rje parandamise entusiast. Ta kogus enda juurde 30 ta\u0308navatel kerjamas ja kodudes loomana peetavaid puuetega inimest. Koos nendega la\u0308ks ta Soddo linnavalitsusse, kust ku\u0308sis neile tasuta ruumid elamiseks ja tegutsemiseks. Nad said kaks angaari: u\u0308he meestele ja teise naistele. Mehed valmistavad karke, mida transporditakse ka Hawassasse ja teistesse linnadesse, renoveerivad mo\u0308o\u0308blit, teevad punutisi ja parandavad ratastoole. Naised ku\u0308psetavad na\u0308kse ja valmistavad mu\u0308u\u0308giks maitsestatud seemneid."}, {"text_idx": "#000040", "text": "Nii innuga ja korralikult to\u0308o\u0308tavaid inimesi kohtasime Soddos esmakordselt. Tavapildis tundub linna elu kulgevat aegluubis. Sealsete inimeste silmad aga sa\u0308ravad, ka\u0308ed ka\u0308ivad kiirelt ja suu on naerul. Meeste maja vajaks veepaaki, sest alt jo\u0303e a\u0308a\u0308rest on puuetega inimestele vee tassimine va\u0308ga vaevarikas, selle rajamiseks kuluks 300 eurot."}, {"text_idx": "#000041", "text": "Puuetega naiste majas kohtasime ka puudega 2-aastase lapse ema, kelle laps lebas voodis valgete linade vahel ja oli u\u0308mbritsetud ikoonidest. Kohalikud keelduvad emale elamispinda u\u0308u\u0308rimast, sest tal on puudega laps, seega elab ta lapsega seal. Lisaks on emal song, mille operatsiooniks tal raha pole, mille maksmus on aga 130 eurot. Melesse on oma ta\u0308naval veedetud pa\u0308evi meelde tuletades endale adopteerinud ta\u0308navalt ka kaks poissi, kelledest u\u0308ks on u\u0308likoolis, teine po\u0303hikooli klassi parim. U\u0308ks neist sattus ta\u0308navale, kuna ema abiellus uuesti ja uus mees poissi ei soovinud, seega aeti ta kodust va\u0308lja, kus Jumal Melesse temani juhatas."}, {"text_idx": "#000042", "text": "Melesse eesma\u0308rk on kogu Etioopiasse rajada puuetega inimeste keskused, et nii vo\u0303imaldada neile inimva\u0308a\u0308rne elu ja vo\u0303imalus ise enda eest hoolt kanda."}, {"text_idx": "#000043", "text": "Melesset tabas haigus, aga see ei olnud tema jaoks mitte o\u0303nnetus, vaid Jumala poolt antud vo\u0303imalus end u\u0308mbritsevat maailma paremaks muuta. Koos Jumala ja oma sihikindlusega on ta tegemas suuri tegusid.\nMis takistab Sind maailma paremaks muutmast ..."}, {"text_idx": "#000045", "text": "A\u0308rkasime Merle koputusest uksele, esmakordselt selle reisi jooksul, oli ta a\u0308rganud varem. Aasafi hosteli sisehoovis tervitas meid Eesti moodi jahe suvehommik, pakkisime kiirelt asjad, et 9.00 va\u0308ljuvale bussile jo\u0303uda va\u0308ltimaks nii loksumist lo\u0303unaleitsakus."}, {"text_idx": "#000046", "text": "Kui va\u0308lja arvata seik, et la\u0308ksin juba kolmandat korda dussi all saamata tilkagi vett, mo\u0308o\u0308dus hommik vahejuhtumiteta ja plaanipa\u0308raselt, kui Etioopia puhul u\u0308ldse mingist plaanipa\u0308rasusest saab ra\u0308a\u0308kida."}, {"text_idx": "#000047", "text": "Jo\u0303udnud bussijaama kogesime taas, et abistajaid on rohkem kui rubla eest ning muidugi soovib igau\u0308ks, kes na\u0308puotsagagi kohvrit puudutab vo\u0303i siis seda to\u0303sta aitab oma osa \u2013 raha. Vo\u0303iks o\u0308elda, et nad on ma\u0308rkajad \u2013 nad tabavad u\u0308likiirelt hetke, kuidas meie vajadusest endale raha tekitada. Kuna Etioopia on korrupeerunud ja korralik sotsiaalsu\u0308steem puudub, siis annetavad rikkad etiooplased heldelt oma vaesematele suguvendadele. Meie vaesete eurooplastena nii lahked pidevalt olla ei saa. Merle so\u0303nutsi aga rikkusid etiooplased rahaga juba esimesed kristlased, kes tulid siia kirikuid rajama, kuna pakkusid teenistusetel osalemise eest raha, no ja ku\u0308llap siis sealt ko\u0303ik alguse saigi. Eks see ole ikka nii, et mida ku\u0308lvad, seda lo\u0303ikad. Igatahes saime oma peamiselt lastele toodavaid sa\u0308rke ja muud tavaari ta\u0308is kotid bussi piirkondadesse, kus neil oht pole teele pudeneda, paigutatud. Merle teadis ra\u0308a\u0308kida, et veel mo\u0303ned aastad tagasi olid bussis sees puupingid ja kanad kaagutasid nende all. Ta\u0308naseks sisaldas valge buss, millele oli kirjutatud, esimene tase vanadele no\u0303ukaaegsetele bussidele iseloomulikke toole, konditsioneeri asemel olid laes propellerid, mida ku\u0308ll ei ka\u0308ivitatud ja o\u0303huvahetus toimus siiski vaid akende kaudu. So\u0303it oli lo\u0303bus, sest millest iganes nad oma teid ei ehita, siis tundub et nende alla peidetakse massiliselt lamavaid politseinikke, mida buss hooga u\u0308letab ja reisijatel on mo\u0303nus hu\u0308pelda nagu hernestel purgis. Oli Jumala juhtimine, et jo\u0303udsime bussile just siis, kui oli alles just meie grupile vajalik arv istekohti. Kui oleksime jo\u0303udnud situatsioonis, kus buss on poolta\u0308itunud, oleksime pidanud ootama, kuni buss on ta\u0308is ja alles siis va\u0308ljuda saanud. Aeg on Etioopias suhteline mo\u0303iste ja vo\u0303iks arvata, et Einstein oli just Etioopias kui relatiivsusteooria va\u0308lja mo\u0303tles, paraku see siiski nii ei olnud."}, {"text_idx": "#000048", "text": "Arhidektuur muutus Hawassa Soddo suunal so\u0303ites kaunimaks. Kui eelnevalt olid valdavaks ringikujulisi heinasaade meenutavad muldonnid, siis nu\u0308u\u0308d ilmusid na\u0308htavale lihtsakoelised kahekorruselised savimajad, mille ees laiuvat murulappi a\u0308a\u0308ristasid piimakaktuste hekid, u\u0308le millede banaanitaimed va\u0308a\u0308rikalt pa\u0308id kummardasid. Majade u\u0308mber na\u0308ksisid lontko\u0303rvalised lambad lustakalt muru."}, {"text_idx": "#000049", "text": "Bussiso\u0303idu muutsid meitmekesiseks ka teel so\u0308o\u0308vad hobused vo\u0303is siis karjatavad veised, muulad, kitsed ja lambad. Ikka ja ja\u0308lle leidis mo\u0303ni loomadest end bussiga to\u0303tt vaatamas ja buss so\u0303itis kui slaalomit. Alla ajada loomi ei tohi, sest sel juhul tuleb looma omanikule kinni maksta ja kogu see asjatamine juhtumi u\u0308mber vo\u0303ib vo\u0303tta tunde."}, {"text_idx": "#000050", "text": "Soddo on mo\u0303nus rohelise Damota no\u0303lvadel paiknev va\u0308ikelinnake. Hotellis ootasime bambusmadratseid ja spartalikke tingimusi, kuid saime ta\u0308iesti kena ja puhta dusiruumiga toa, kus muidugi vesi ja elekter tulevad ja la\u0308hevad nagu Mary Poppins idatuulega, aga nad on siiski olemas. La\u0308hedal asuv minarett ei seisa stoilise ja aukartust a\u0308ratavana nagu enamus euroopa katedraale, vaid hu\u0308u\u0308ab pidevalt valjuha\u0308a\u0308lselt inimesi palvusele. Peab tunnistama, et kell neli o\u0308o\u0308sel tuppa kanduv kisa paneb to\u0303esti palvetama, kui mitte millegi muu, siis selle pa\u0308rast, et see ruupor vo\u0303iks ometi puruneda, sest tava eurooplasena on o\u0308o\u0308sel 2h vaid sealseid palvusi kuulata liig mis liig."}, {"text_idx": "#000051", "text": "Kotid kohvrid hotelli paigatatud asusime vallutama ma\u0308eno\u0303lva, sest sammud tuli seada u\u0308he vaesema o\u0303pilase, Ammanueli, kodu poole. Punase saviliivaga parkunud ta\u0308navad meenutavad mudas pu\u0308herdanud jo\u0303ehobu nahka. Savionnidest va\u0308lja piiluvad katkistes riietes sa\u0308rasilmsed lapsed mo\u0303juvad lutsutatud shokolaadikommidena, kes vo\u0303o\u0303raid na\u0308hes ta\u0308navatele veerevad, et tere o\u0308elda, ja emmata, raha o\u0303nneks nii intensiivselt ei ku\u0308sita kui Hawassas. Osad lastest ja\u0308a\u0308vad meid saatma ja Ammanueli maja la\u0308hedal on meid ja\u0308rgimas juba 15 liikmeline lastesalk. Tahes tahtmata liiguvad ko\u0303ige selle keskel mo\u0303tted Jeesusele, kes liikus ringi rahvasumm paelja lingina taga, u\u0308le ja u\u0308mber. Tekkib ka parem ettekujutus, kui va\u0308sitav see ko\u0303ik vo\u0303is olla."}, {"text_idx": "#000052", "text": "Viimaks jo\u0303uame ma\u0308eno\u0303lval veidi eraldi seisva vildaka savionni juurde, mille ees laiub jalgpalliva\u0308ljak, millel so\u0308o\u0308b 4 kollast veekanistrit kandev pildiraamatu eesel. Kuna loom peaks kuuluma pildile, haaran telefoni ja\u0308rele, kuid millegipa\u0308rast, tunneb keegi lastest kas armukadedust looma suhtes vo\u0303i on lihtsalt kiuslik, igatahes ajab ta looma jooksule, kuigi na\u0308eb, et tahan pildistada. Mingi kaadri ma siiski saan."}, {"text_idx": "#000053", "text": "Savionni ees on lo\u0308o\u0308bakil puust uks. Ma\u0308a\u0308rdunud riiete ja sa\u0308rava naeratusega pisike naine meenutab muinasjutust tuntud va\u0308ikest no\u0303ida, kes lustakana ko\u0303igile head tegi. Ruumi tagaosast tuuakse meile pu\u0308sti pandud pink, mis asetatakse muldpo\u0303radale kesk segaduses ruumi. Peame uurima poisi ka\u0308eka\u0308iku, kui lihtne u\u0308lesanne osutub suhteliselt keeruliseks, kui selgub, et poiss ja\u0308a\u0308b ka lihtsamatele ku\u0308simustele vastamisega ha\u0308tta, vanemad muidugi inglise keelt u\u0308ldse ei oska. O\u0303nneks on onni libistanud end ka mo\u0303ned kohalikud suuremad lapsed, kes abistavad to\u0303lkimisega ja saame endale vajalikud vastused. Olles jaganud ka riideabi na\u0308itab perenaine tagatoas voodil oleva nutsaka sees veel aastast magavat last. Maja ainuke mo\u0308o\u0308bliese ongi kaheinimese voodi, mille ees paikneb lo\u0303kkease, kus su\u0308u\u0308a tehakse. Hillevi ra\u0308a\u0308gib, et vanemad magavad va\u0308iksema lapsega voodis, samas kui ko\u0303ik teised lapsed panevad suhkrukotid po\u0303randale vo\u0303i vihmaperioodil, kui po\u0303rand on va\u0308ga mudane, bambuskepid suhkrukottide alla ja magavad nii. Pole siis ime, et va\u0308ikelaste suremus on nii suur. Kummaline on ka et Merle so\u0303nutsi on ca 80 prossa elanikkonnast kuni kaheku\u0308mnendates aastates inimesteni. Keskmine eluiga on 40 aasta ringis."}, {"text_idx": "#000054", "text": "Edasi suundume rikkamasse perre, kes on aasta tagasi pereisa kaotanud. Etioopias on komme, et sellise su\u0308ndmuse puhul annetavad ko\u0303ik pere tuttavad perele raha. Antud juhul vo\u0303imaldas see perel lo\u0303petada pereisa alustatud ku\u0308lalistetubade va\u0308ljaehitamise. Seega ko\u0303ik tuleb kasuks nendele, kes Jumalat armastavad. Po\u0308o\u0308rdume sinna perre vaid korraks, et tere o\u0308elda, kuid ma\u0308rkamatult saab korraks minekust 2 h, sest lahke perenaine pakub firfiri ja vestlus ja\u0308tkub kohvi ja popcorni rituaali taustal."}, {"text_idx": "#000055", "text": "Tagasiteel hotelli uurin, miks inimesed ei paranda oma riideid, sest aukudega riiete kandjaid on igal pool, stjuardessidest kuni ringi jooksvate lasteni. Merle so\u0303nul viivad nad niidi ja no\u0303elakomplekte ja o\u0303petavad inimesi riideid parandama, sellest hoolimata ei pea inimesed, seda vajalikuks ja ka\u0308ivad ringi augud uhkelt riietel ilutsemas."}, {"text_idx": "#000057", "text": "Saabudes Etioopia pealinna Addis Abebasse, mis kohalikus amhara keeles ta\u0308hendab uut lille, olid esmamuljed u\u0308sna ko\u0303hedad. Ehk oli selles omajagu su\u0308u\u0308d ka eelarvamusel, mis tekkis kuuldud lugude po\u0303hjal sellest teistsugusest maailmast, millega ma kohe harjuma pidin."}, {"text_idx": "#000058", "text": "Tundus, et liikluses ei kehti mitte u\u0308htegi reeglit. Suur buss kihutas la\u0308bi ku\u0308lata\u0308navate, po\u0308o\u0308ramata va\u0308himatki ta\u0308helepanu lastele ja eeslitele tee a\u0308a\u0308res. Igau\u0308ks pidi ise hakkama saama ning oma turvalisuse pa\u0308rast vastutama. Na\u0308gin, kuidas korra sai u\u0308ks uimane hobueesel bussi ette joostes obaduse. O\u0303nneks ja\u0308i ellu. Sellised obadused aetakse isekeskis selgeks. Bussijuht peab rahakotti kergendama, aga seda ka alles pa\u0308rast kohaliku kamba paaritunnist pealeka\u0308imist."}, {"text_idx": "#000060", "text": "Liikluses oli tavaline, et veoautode koormad u\u0308letasid mo\u0303istlikke mo\u0303o\u0303tmeid. Na\u0308gin pealt, kuidas veoauto, mis ma\u0308est u\u0308les so\u0303itis ning puukoormat vedas, tasakaalu kaotas ning auto esiots tahtis o\u0303hku to\u0303usta. Probleemi lahenduseks ronisid autojuhid koorma otsa ning hakkasid puid tee a\u0308a\u0308rde loopima, et koormat veidi kergendada."}, {"text_idx": "#000061", "text": "Ma\u0308nguasjad tuleb Etioopia lastel ise teha. Selles piirkonnas, kus meie ka\u0308isime, ma u\u0308htegi ma\u0308nguasja mu\u0308u\u0308gil ei na\u0308inud. Ma\u0308nguasju meisterdatakse va\u0308ga erinevatest vahenditest. Peaaegu ko\u0303igest, mis ta\u0308navatelt ka\u0308tte juhtub. Autod olid tehtud traadist, ratasteks all pudelikorgid. Autod ehiti sulgede vo\u0303i muu sa\u0308a\u0308rasega, mis leiti sulgedest uhkem olevat."}, {"text_idx": "#000062", "text": "Iga Etioopias poisi unistus ja uhkus on jalgpall. Pallid olid enamasti vanadest kaltsudest kokku o\u0303mmeldud. Jalgpalli ma\u0308ngitakse paljajalu ja pla\u0308tudega ning seda teevad igas vanuses etiooplased. Jalgpalliplatsi ko\u0303rval seisis kohalik ku\u0308latu\u0308druk, kes januste ma\u0308ngijate jaoks joogiveekanistrit valvas."}, {"text_idx": "#000063", "text": "Jalgpalliga seoses meenub ka u\u0308ks lugu: ku\u0308la vahel ringi ko\u0303ndides hu\u0308u\u0308dsid paljud poisid meile \u201eMessi, Messi!\u201c. Lo\u0303puks taipasime, et u\u0308ks meie kaaslastest vo\u0303is to\u0303epoolest veidi Messit meenutada, misto\u0303ttu ka selline eriline ta\u0308helepanu. Sarnane lugu juhtus ka u\u0308he hotelli vastuvo\u0303tul, aga naljapa\u0308rast sai mainitud, et tegemist pole Messiga, vaid tema vennaga."}, {"text_idx": "#000064", "text": "Valged on Etioopias ikka veel haruldus, misto\u0303ttu olime lemmikobjektideks ko\u0303ikjal, kuhu me sattusime. Eriti armastasid meid lapsed, kes ko\u0303ndisid meiega teinekord mitmeid kilomeetreid kaasa. Tundus, et mitte keegi neid ei valvanud. Kolmeaastased poisid vo\u0303i plikad koos teiste lastega ja ilma ta\u0308iskasvanuta oli u\u0308sna tavaline na\u0308htus."}, {"text_idx": "#000065", "text": "Lapsed ja\u0308rgisid ustavalt meid mitmeid tunde ning nende suust ko\u0303las \u201eOne birr, one birr\u201c. Vaatamata sellele, et nad samal ajal oma armsate pruunide silmadega vaatasid, ei tohtinud me neile raha anda. Kui u\u0308hest lapsest ka su\u0308da ha\u0308rdaks la\u0308heks ning talle raha annaks, siis ta\u0308hendaks see kogu ku\u0308la laste kokku jooksmist ning siis juba enam nii lihtsalt nende ka\u0308est ei pa\u0308a\u0308se."}, {"text_idx": "#000066", "text": "Majad, kus kohalikud pered elasid, meenutasid meie mo\u0303istes pigem onne. Maja karkass ehitati sitkest eukalu\u0308ptipuust ning ma\u0308tsiti seest ja va\u0308ljast saviga u\u0308le. Majad olid eri suurusega, tihti pidid neli last, vanemad ja koduloomad a\u0308ra mahtuma vaid mo\u0303nele ruutmeetrile. Linnas ka\u0308is ko\u0303va ehitus, ma\u0308rk Etioopia majanduskasvust. Ko\u0303rged hooned, eukalu\u0308ptipuust tellingud. Tellingutel vo\u0303is mitmeku\u0308mne meetri ko\u0303rgusel na\u0308ha ka ehitusmehi, mo\u0303istagi ilma kiivri ja julgestuseta. Ka keevitusto\u0308o\u0308d tehti, pa\u0308ikeseprillid ees, paljaste ka\u0308tega."}, {"text_idx": "#000067", "text": "Etioopia reis sai alguse ta\u0308nu heale so\u0303brale Merlele, kes on ka\u0308inud ja\u0308rjestikku seitse aastat. Etioopias lapsi aitamas. Va\u0308hekindlustatud perede lapsed, kes muidu mitte mingil juhul ei oleks saanud vo\u0303imalust koolis o\u0303ppida, on saanud ta\u0308nu eestlaste toetusele haridust omandada erakoolis. Haridus tundubki olevat sellele rahvale ainuke lahendus."}, {"text_idx": "#000068", "text": "Igal aastal ka\u0308ivad Merle ning teised vabatahtlikud Etioopias, teevad koduku\u0308lastusi, tervisekontrolle, vestlevad kooli juhtkonnaga, selgitavad va\u0308lja laste vajadusi. U\u0308he lapse haridus maksab keskmiselt 80 eurot aastas. Majanduskasvuga koos on to\u0303usnud veidi ka koolivormi, o\u0303pikute ja to\u0308o\u0308vahendite hinnad. Haridus ta\u0308hendab Etioopia lapsele ko\u0303ike."}, {"text_idx": "#000069", "text": "Riigikoolis on keskmiselt sada last klassis, misto\u0303ttu vo\u0303ib ja\u0308a\u0308da ma\u0308rkamata laste areng ning o\u0303ppimisvo\u0303ime. Vaesemate perede lapsed ka\u0308ivad heal juhul riigikoolis, tihti juhtub aga ka seda, et laps ja\u0308a\u0308b koolist a\u0308ra, et vo\u0303imalikult vara to\u0308o\u0308le minna ning oma perele leiba teenida. Seeto\u0303ttu on to\u0308o\u0308, mida MTU\u0308 Damota Merle juhtmisel teeb, eriti ta\u0308nuva\u0308a\u0308rne. Juba praegu on na\u0308ha esimesi tulemusi laste pealt, kes on saanud aastaid ta\u0308nu toetusele koolis ka\u0308ia. Muutus saab alguse mo\u0303ttemaailmast ning enesekindlus kasvab. Etioopia lapsed va\u0308a\u0308rtustavad va\u0308ga haridust ja teavad juba u\u0308sna noorest peast, kelleks tahavad saada. Seepa\u0308rast nad o\u0303pivad ka suure innuga."}, {"text_idx": "#000070", "text": "Kui mina Etioopiasse jo\u0303udsin, algas lastel vaheaeg. Enne seda sain na\u0308ha eksameid. Panin ta\u0308hele, et o\u0303petajad olid palju rangemad ning tundub, et igas koolis oli palgal ka kohalik vitsamees, kes korda hoidis."}, {"text_idx": "#000071", "text": "Lapsed olid va\u0308ga avatud, ro\u0303o\u0303msameelsed ning toredad. Enamasti olid ko\u0303ik ka va\u0308ga julged ja tulid kohe so\u0303prust looma, endasseto\u0303mbunud u\u0308ksinda istujaid ma ei ma\u0308rganud. La\u0308rm, ro\u0303o\u0303msad kilked ja naerupahvakud saatsid meid ko\u0303ikjal."}, {"text_idx": "#000072", "text": "Tegime lastele ka tervisekontrolli. Meiega oli kaasas arst ja tema abilised. Kontrollitud said silmad, hambad, pikkus ja kaal. Va\u0308ga sage probleem oli peata\u0308id. Tundus, et igal kolmandal lapsel olid ta\u0308id ja tingud. Ega me neile muud soovitada saanudki kui vaid tihedat pesu ja kammimist."}, {"text_idx": "#000073", "text": "Vesi on Etioopias hinnas. Ka\u0308idi maha mitmeid kilomeetreid, et kanistrita\u0308is vett endale majja saada. Peamisteks veekandjateks olid naised ja lapsed. Va\u0308ga tihti vo\u0303is na\u0308ha va\u0308ikseid lapsi raskeid veekanistreid tassimas."}, {"text_idx": "#000074", "text": "Oli lo\u0303ppenud kaheaastane po\u0303uaperiood, mis ta\u0308hendas puudust ja na\u0308lga. Miljonid inimesed kas haigestusid vo\u0303i surid pika po\u0303ua ajal. Vesi ta\u0308hendab seal elu."}, {"text_idx": "#000075", "text": "Usk paistis olevat etiooplaste jaoks oluline. Kirikuid oli palju ja seal ka\u0308isid koos tuhanded inimesed. U\u0308ht kirikut ku\u0308lastades na\u0308gin ka suuremat vihikut, mis oli riste ta\u0308is kritseldatud: nii ma\u0308rgiti a\u0308ra noorte kohalka\u0308imisi ja annetusi."}, {"text_idx": "#000076", "text": "Viibisin paar pa\u0308eva ha\u0308sti vaeses peres, ja\u0308lgides ko\u0303rvalt nende igapa\u0308evaseid toimetusi. Viieliikmeline pere elas kuueruutmeetrises onnis: ema, isa ja kolm last, peale nende ka kaks lammast. Lambad polnud nende omad, vaid antud neile kasvatada."}, {"text_idx": "#000077", "text": "Kuulsin, et varem elasid nad seal seitsmekesi, aga hiljuti oli kaks selle pere last jo\u0303ukamatele sugulastele abito\u0308o\u0308jo\u0303uks antud. Ikka selleks, et ellu ja\u0308a\u0308da. See oli u\u0308sna tavaline, et vaesematest peredest lapsed pidid juba u\u0308sna noores eas rikkamate perede sulasteks minema. Vastutasuks said nad ko\u0303hud ta\u0308is ja aseme, kus magada."}, {"text_idx": "#000078", "text": "Onnis tehti su\u0308u\u0308a elava tule peal. Seeto\u0303ttu oli tuba sinist suitsu ta\u0308is ja lapsed uimased nagu porika\u0308rbsed. Vaatamata sellele, et pereisa ise oli sutsuvingu to\u0303ttu u\u0308hest silmast pimedaks ja\u0308a\u0308nud, kehtis ikka uskumus, et suits aitab sa\u0308a\u0308sed toast eemale peletada ning teeb maja tugevaks. Sa\u0308a\u0308ski ma sel perioodil, kui ka\u0308isin, va\u0308ga ei ma\u0308rganud."}, {"text_idx": "#000079", "text": "Meie lihtne no\u0303uanne teha su\u0308u\u0308a o\u0303ues tundus kehtivat vaid ainult meie juuresolekul. Pere oli vaene seeto\u0303ttu, et pereisa oli no\u0303rk, ei jaksanud to\u0308o\u0308l ka\u0308ia ja lapsed, kes riburadapidi su\u0308ndisid, ja\u0308id peamiselt ema kantseldada."}, {"text_idx": "#000080", "text": "Vahel juhtus, et pere ainukeseks toiduks oli koolilo\u0303una, mille Amanuel koju kaasa to\u0303i. Amanuel saab koolis ka\u0308ia ta\u0308nu eestlaste toetusele ja seda juba mitmendat aastat"}, {"text_idx": "#000081", "text": "Mul oli vo\u0303imalus koolilastele la\u0308bi viia kunstitund. Tavapa\u0308raselt see nende tunniplaani ei kuulunud. O\u0303lipastellid ja va\u0308rvid on seal suureks harulduseks ja lapsed nautisid joonistamist va\u0308ga."}, {"text_idx": "#000082", "text": "Mul olid kaasas Eesti tuntud kunstniku, kahjuks nu\u0308u\u0308dseks juba lahkunud Andrus Kasemaa poolikud to\u0308o\u0308d. Mo\u0303te oligi, et kunstnik joonistab piirjooned ja Etioopia lapsed va\u0308rvivad. Nii need kunstiteosed ka tehtud said."}, {"text_idx": "#000083", "text": "Kohtusime Etioopias ka teise eestlastega. Eesti arstid olid tulnud projekti raames haiglasse kohalikke opereerima. Ko\u0303ike seda dokumenteeris Ilmar Raag. Tutvustasime talle kohalikku elu ja ka kooli elu, sellest ko\u0303iges saab la\u0308hemalt lugeda Ilmar Raagi blogist. Ko\u0303igest, mida Etioopias kogesin, ja\u0308a\u0308b ko\u0303ige enam meelde siiski ro\u0303o\u0303m, mis nii nakatavalt lastest va\u0308lja pulbitses. Lapsed on ikka lapsed, vaatamata sellele, kus vo\u0303i kellena nad su\u0308ndinud on. Hu\u0308u\u0308ded \u201eVaranjo, varanjo\u201c, mis nende keeles ta\u0308hendavad valget, ja\u0308a\u0308vad kauaks mu ko\u0303rvu ko\u0303lama."}]